Harvia
Perheyhtiönä alun perin toimineen Harvian perusti Tapani Harvia (1920–1998) vuonna 1950. Yhtiön toimintaa ovat sittemmin jatkaneet hänen lapsensa Pertti Harvia (s. 1950), Kullervo Harvia (s. 1951) ja Sari Harvia-Jyllinmaa (s. 1957). Harvian tehtävissä on toiminut myös perheen kolmannen sukupolven jäseniä. Verotussyistä yhtiö myytiin vuonna 2014 sijoitusrahasto CapManille ja Harvian listaaminen pörssiin otettiin harkintaan. Harvian listautuminen Helsingin pörssiin toteutui lopulta maaliskuussa 2018.
Harjavalta
Nimen historian pohjalta voidaan arvella Harjavallan seudulla joko asuneen tai toimineen Harjavalda-nimisen henkilön tai jopa sotajoukkion johtajan. Helsingin yliopiston professori Carl-Erik Thors uskoo, että nimen perusmuoto on lainautunut pohjoismaihin noin 300-700-luvulla, eikä nimi ehkä todista nimen haltijan asumisesta Satakunnassa, vaan on voinut tulla sinne esimerkiksi Skandinaviasta. Nimen tunnettuja muunnelmia ovat esimerkiksi Harald, Hérault ja Harold. Harjavaltaa täsmällisempiä nimen nykymuotoja ei maailmasta kuitenkaan tunneta.